open-index/open-wikipedia-markdown huggingface dataset:
เพศที่สาม

**เพศที่สาม**เป็นแนวคิดที่ซึ่งปัจเจกถูกจัดหมวดหมู่ให้ไม่เป็นทั้งชายและหญิง ทั้งโดยสังคมหรือโดยตนเอง เพศที่สามยังเป็นหมวดหมู่ทางสังคมที่ปรากฏในสังคมที่ยอมรับเพศมากกว่าสองเพศ คำว่า *ที่สาม* มักเป็นที่เข้าใจว่าหมายถึง "อื่น ๆ" กระนั้นนักมานุษยวิทยาและสังคมวิทยาบางส่วนเคยบรรยายถึงเพศที่สี่ และห้า

สังคมส่วนใหญ่ใช้ระบบสองเพศ ซึ่งหมายถึงเพศชายและหญิงเท่านั้น ส่วนในวัฒนธรรมที่มีเพศที่สามหรือสี่ เพศเหล่านี้มักใช้แทนสิ่งที่แตกต่างกันอย่างมาก ในวัฒนธรรมของชาวฮาวายพื้นถิ่น กับ ขาวตาฮีตี มีแนวคิดของ *[[Māhū|มาฮู]]* หมายถึงสภาวะตรงกลางระหว่างชายและหญิง หรือที่เรียกว่าเป็นสภาวะ "กำกวมกึ่งกลาง (liminality) ทางเพศ" ชาวอเมริกันพื้นถิ่นบางวัฒนธรรมของดีเน (Diné) รับรู้ถึงสเปกตรัมของเพศอยู่สี่เพศ: หญิงที่มีความเป็นหญิง หญิงที่มีความเป็นชาย ชายที่มีความเป็นหญิง และ ชายที่มีความเป็นชาย (feminine woman, masculine woman, feminine man, และ masculine man ตามลำดับ) คำว่า "เพศที่สาม" ยังถูกนำมาใช้เพื่อบรรยายบรรดาหิฌระ ซึ่งมีสถานะตามกฎหมายในเอเชียใต้, ฟะอะฟาฟีเนในพอลีนีเซีย และ พรหมจารีย์โดยสาบานในแถบบอลข่าน วัฒนธรรมที่รับรู้การมีอยู่ของเพศที่สามไม่ได้แปลว่าจะยกย่องเพศที่สามว่ามีค่าเสมอไป หลายครั้ง เพศที่สามเป็นผลพวงจากการลดทอนคุณค่าของผู้หญิงอย่างเปิดเผย (explicit devaluation of women) ในวัฒนธรรมนั้น ๆ

เมื่อเปรียบเทียบกับวัฒนธรรมที่ไม่ใช่ตะวันตกแล้ว แนวคิดของบทบาทเพศที่สามหรือสี่ยังถือว่าค่อนข้างใหม่ต่อวัฒนธรรมกระแสหลักของโลกตะวันตก

ถึงแม้ว่าในนักวิชาการตะวันตกกระแสหลัก - โดยเฉพาะบรรดานักมานุษยวิทยาที่พยายามเขียนเกี่ยวกับแนวคิด "หิฌระ" ของเอเชียใต้ หรือ "เพศต่าง ๆ" กับ *[[two-spirit|คนพหุวิญญาณ]]* ของอเมริกันพื้นเมือง — มักจะพยายามทำความเข้าใจคำว่า "เพศที่สาม" ในภาษาของชุมชนเพศหลากหลายร่วมสมัยเพียงอย่างเดียว ในขณะที่รักวิชาการบางส่วน — โดยเฉพาะนักวิชาการที่เป็นชนพื้นถิ่น - ได้เน้นย้ำว่าการขาดความเข้าใจบริบทและวัฒนธรรมที่นักวิชาการกระแสหลักเป็นกันได้นำไปสู่การแสดงถึงโดยผิด ๆ (misrepresentation) ของคนกลุ่มนี้ไปอย่างแพร่หลาย ไปจนถึงว่าแท้จริงแนวคิดเพศที่สามนี้สามารถนำมาใช้กับวัฒนธรรมเหล่านี้ได้หรือไม่แต่แรก

## อ้างอิง


หมวดหมู่:เพศ
หมวดหมู่:แอนโดรจีนี
เทศบาลตำบลเนินสันติ

**เทศบาลตำบลเนินสันติ** เป็นเทศบาลตำบลที่ครอบคลุมพื้นที่บางส่วนของหมู่ที่ 1, 9, 12 และหมู่ 15–16 ของตำบลท่าแซะ ในอำเภอท่าแซะ จังหวัดชุมพร เดิมได้รับการจัดตั้งเป็นสุขาภิบาลเนินสันติวันที่ 13 กรกฎาคม พ.ศ. 2532 ต่อมาได้รับการจัดตั้งเป็นเทศบาลตำบลเนินสันติเมื่อวันที่ 25 พฤษภาคม พ.ศ. 2542  ในปี พ.ศ. 2565 เทศบาลตำบลเนินสันติมีประชากรทั้งหมด 1,883 คน

พื้นที่เทศบาลตำบลอยู่บริเวณทิศตะวันออกของอำเภอท่าแซะ อยู่ห่างจากที่ว่าการอำเภอท่าแซะ 2.6 กิโลเมตร อยู่ห่างจากศาลากลางจังหวัดชุมพรประมาณ 17.3 กิโลเมตร อยู่ห่างจากกรุงเทพมหานครประมาณ 445 กิโลเมตรตามทางรถยนต์ มีพื้นที่รับผิดชอบทั้งหมด 5.90 ตารางกิโลเมตรหรือคิดเป็น 3,687.5 ไร่ มีลักษณะเป็นชุมชนที่เกิดขึ้นใหม่ เกิดจากการขยายตัวบริเวณตลอดแนวทางหลวงแผ่นดินหมายเลข 4 (ถนนเพชรเกษม) ช่วงตัดทางหลวงจังหวัดหมายเลข 3180 และหมายเลข 3181 โดยมีบริเวณทางแยกเป็นศูนย์กลางชุมชนที่มีการเข้าถึงสูงสุด จากแหล่งที่ตั้งดังกล่าวทำให้ประชาชนสามารถเดินทางไปสู่ชุมชนต่าง ๆ ได้โดยรอบ เช่น ชุมชนสะพลี ชุมชนปะทิว ชุมชนท่าแซะ เป็นต้น

## อ้างอิง

## แหล่งข้อมูลอื่น
* เว็บไซต์เทศบาลตำบลเนินสันติ  

เนินสันติ
เนินสันติ
สารบัญแฟ้มของเนบิวลาและกระจุกดาว

**สารบัญแฟ้มของเนบิวลาและกระจุกดาว** () เป็นสารบัญแฟ้มทางดาราศาสตร์ที่รวบรวมรายชื่อเนบิวลาและกระจุกดาวที่ตีพิมพ์ในปี 1786 โดยวิลเลียม เฮอร์เชล ด้วยความช่วยเหลือจากแคโรไลน์ เฮอร์เชล น้องสาวของเขา ต่อมา จอห์น เฮอร์เชล ลูกชายของเขาได้ขยายให้เป็น **สารบัญแฟ้มทั่วไปของเนบิวลาและกระจุกดาว** ()

ทั้ง  และ  ต่างก็ถือเป็นพื้นฐานสำหรับ สารบัญแฟ้มทั่วไปใหม่ () ที่ทำโดยจอห์น ไดรเยอร์ ซึ่งยังคงใช้กันอยู่ทั่วไปในดาราศาสตร์สมัยใหม่

## ประวัติศาสตร์
**สารบัญแฟ้มของเนบิวลาและกระจุกดาว**ได้รับการตีพิมพ์ครั้งแรกใน Philosophical Transactions โดยวิลเลียม เฮอร์เชล ในปี 1786 และได้เพิ่มเข้ามาอีก 1,000 รายการในปี 1789 และอีก 500 รายการในปี 1802 ทำให้ยอดรวมสุดท้ายเป็น 2,500

ในปี 1864 จอห์น เฮอร์เชล ได้ขยายสารบัญแฟ้มนี้โดยเพิ่มวัตถุเป็น 5,079 ชิ้น แล้วตีพิมพ์ใหม่เป็น **สารบัญแฟ้ม ''ทั่วไป'' ของเนบิวลาและกระจุกดาว** โดยเพิ่มคำว่า "ทั่วไป" () เข้าไป นอกจากนี้ยังมีการเผยแพร่ส่วนเสริมไปอีกหลังเขาเสียชีวิตไปแล้วกลายเป็น 10,300 รายการ

ในปี 1878 จอห์น ไดรเยอร์ได้ตีพิมพ์ส่วนขยายของ  ในปี 1886 เขาเสนอให้แก้ไขส่วนเพิ่มเติมอีกเป็นครั้งที่สอง แต่ทางสมาคมดาราศาสตร์หลวงได้ขอให้เขาจัดพิมพ์เป็นสารบัญแฟ้มใหม่ ทำให้มีการตีพิมพ์สารบัญแฟ้มทั่วไปใหม่ขึ้นมาในปี 1888 และสารบัญแฟ้มดัชนี () ซึ่งเป็นส่วนขยายเพิ่มเติมอีกในปี 1895 และปี 1908

## อ้างอิง

หมวดหมู่:สารบัญแฟ้มทางดาราศาสตร์
เขาค้อ

**เขาค้อ** เป็นภูเขาในท้องที่อำเภอเขาค้อ จังหวัดเพชรบูรณ์ เป็นส่วนหนึ่งของทิวเขาเพชรบูรณ์ตะวันตก เหตุที่เรียกกันว่า "เขาค้อ" เพราะป่าบริเวณนี้เดิมมีต้นค้อซึ่งเป็นไม้ตระกูลปาล์มขึ้นอยู่มาก

ลักษณะภูเขามีแนวทอดเขาจากทิศเหนือไปทิศใต้ ตอนบนสุดเป็นภูเขาสูงชัน มีความสูงจากระดับน้ำทะเลปานกลาง ตั้งแต่ 155 เมตร จนถึง จุดสูงสุด 1,593 เมตร มีลักษณะเป็นภูเขาหินทรายยอดราบหรือมีที่ราบอยู่บานยอดเขา

ลักษณะภูมิอากาศ มีฤดูหนาวประมาณเดือนพฤศจิกายนถึงกลางเดือนกุมภาพันธ์ อุณหภูมิค่อนข้างหนาวเย็น ฤดูร้อนอยู่ประมาณกลางเดือนกุมภาพันธ์ถึงกลางเดือนพฤษภาคม มีอุณหภูมิเฉลี่ยตลอดปีประมาณ 21.93 องศาเซลเซียส อากาศค่อนข้างร้อนช่วงกลางวัน ฤดูฝนอยู่ประมาณกลางเดือนพฤษภาคมถึงเดือนตุลาคม ปริมาณน้ำฝนค่อนข้างสูง ถึงประมาณ 1,425.75 มิลิเมตรต่อปี มีฝนตกปีละ 126 วัน จะมีฝนตกชุกร้อยละ 70 ของทั้งปี

เขาค้อเป็นสถานที่ท่องเที่ยวที่ได้รับความนิยม มีน้ำตก ถ้ำ เกาะ แก่ง หน้าผา จุดชมวิว อนุสาวรีย์จีนฮ่อ พิพิธภัณฑ์อาวุธ อนุสรณ์สถานผู้เสียสละเขาค้อ นอกจากนี้ยังมีเจดีย์พระบรมสารีริกธาตุเขาค้อ และพระตำหนักเขาค้อ เขาค้อได้รับการประกาศให้เป็นอุทยานแห่งชาติลำดับที่ 125 ของประเทศไทย มีเนื้อที่กว้างใหญ่ขนาด 301,698 ไร่

## อ้างอิง

ค้อ
หมวดหมู่:อำเภอเขาค้อ
เทศบาลตำบลท่าแซะ

**เทศบาลตำบลท่าแซะ** เป็นเทศบาลตำบลที่ครอบคลุมพื้นที่บางส่วนของหมู่ที่ 1, 3–4, และหมู่ 6–8 ของตำบลท่าแซะ ในอำเภอท่าแซะ จังหวัดชุมพร เดิมได้รับการจัดตั้งเป็นสุขาภิบาลท่าแซะวันที่ 20 กันยายน พ.ศ. 2499 ปี พ.ศ. 2536 ได้มีการเปลี่ยนแปลงเขตสุขาภิบาลไปถึงฝั่งตะวันตกของคลองท่าแซะตามการขยายของเขตชุมชนที่เพิ่มขึ้น และได้รับการจัดตั้งเป็นเทศบาลตำบลท่าแซะเมื่อวันที่ 25 พฤษภาคม พ.ศ. 2542  ในปี พ.ศ. 2565 เทศบาลตำบลท่าแซะมีประชากรทั้งหมด 2,004 คน

พื้นที่เทศบาลตำบลอยู่บริเวณศูนย์ราชการของอำเภอท่าแซะ อยู่ห่างจากศาลากลางจังหวัดชุมพรประมาณ 20.6 กิโลเมตร อยู่ห่างจากกรุงเทพมหานครประมาณ 446 กิโลเมตรตามทางรถยนต์ มีพื้นที่รับผิดชอบทั้งหมด 3.30 ตารางกิโลเมตรหรือคิดเป็น 2,062.5 ไร่ ประกอบด้วยชุมชน 3 ชุมชน ได้แก่ ชุมชนบ้านท่าแซะ ชุมชนบ้านโตนดการ้อง ชุมชนบ้านดอนยางฆ้อ 

## อ้างอิง

## แหล่งข้อมูลอื่น
* เว็บไซต์เทศบาลตำบลท่าแซะ  

ท่าแซะ
ท่าแซะ
สารบัญแฟ้มดัชนี

**สารบัญแฟ้มดัชนี** () มักเรียกโดยย่อว่า **IC** เป็นสารบัญแฟ้มทางดาราศาสตร์ 2 รายการที่ประกอบไปด้วยกระจุกดาว เนบิวลา และดาราจักร เรียบเรียงขึ้นโดยจอห์น ไดรเยอร์ เพื่อเสริมสารบัญแฟ้มทั่วไปใหม่ (NGC)

เริ่มจากในปี 1894 ได้มีการเผยแพร่สารบัญแฟ้มของวัตถุท้องฟ้า 1,529 ชิ้นก่อน และในปี 1908 มีการเผยแพร่สารบัญแฟ้มอีกรายการที่มีวัตถุ 3,857 ชิ้น อาจมีการแยกเรียกแบบแรกเรียกว่า IC และแบบหลังเรียกว่า 2IC เมื่อมีความจำเป็นต้องแยกความแตกต่างระหว่างกัน แต่โดยปกติแล้วทั้งสองจะเรียกรวมว่า IC โดยไม่มีการแบ่งแยก วัตถุท้องฟ้าที่แสดงในรายการนั้นเรียงลำดับตามไรต์แอสเซนชันโดยอ้างอิงวิษุวัตปี 1860 โดยแยกระหว่าง IC และ 2IC 

ในขณะที่รวบรวม 2IC การสังเกตการณ์โดยใช้การถ่ายภาพทางดาราศาสตร์เริ่มแพร่หลาย ดาราจักรที่โชติมาตรต่ำจำนวนมากจึงมีรายชื่ออยู่ใน 2IC นอกจากนี้ยังได้มีการเขียนแสดงตำแหน่งในระบบพิกัดศูนย์สูตรโดยอ้างอิงตามวิษุวัตปี 1900 ด้วย

สารบัญแฟ้ม NGC 2000.0 ซึ่งสร้างขึ้นในปี 1988 แสดงรายการวัตถุท้องฟ้าที่แสดงใน IC และ 2IC หลังจากแปลงพิกัดเป็นวิษุวัตปี 2000

## อ้างอิง

หมวดหมู่:วัตถุท้องฟ้าของไอซี
หมวดหมู่:สารบัญแฟ้มทางดาราศาสตร์
ทิวเขาเพชรบูรณ์

**ทิวเขาเพชรบูรณ์** เป็นทิวเขาที่อต่อเนื่องจากทิวเขาหลวงพระบาง ครอบคลุมตั้งแต่ภาคเหนือตอนล่างลงมาถึงภาคกลางตอนบน มีความยาวรวม 586 กิโลเมตร แบ่งออกได้เป็น 2 ส่วน ส่วนแรกตั้งแต่ทางตะวันออกของแม่น้ำป่าสัก ผ่านจังหวัดเลย เพชรบูรณ์ ขอนแก่น และชัยภูมิ มีความยาว 236 กิโลเมตรและส่วนที่สองเริ่มจากฝั่งตะวันตกของแม่น้ำป่าสักผ่านจังหวัดเลย พิษณุโลก เพชรบูรณ์ นครสวรรค์ และลพบุรี มีความยาว 350 กิโลเมตร ยอดเขาและสันเขาที่สำคัญ ได้แก่ ภูสอยดาว ภูเมี่ยง ภูขัด และภูหินร่องกล้า เขาปู่ เขาย่า เขาค้อ เขาผ้าขาว และเขารัง 

ลักษณะทางกายภาพเป็นภูเขาสูงสลับซับซ้อน มีความสูงจากระดับน้ำทะเลตั้งแต่ 500–1,571 เมตร ประกอบด้วย อุทยานแห่งชาติและเขตรักษาพันธ์ุสัตว์ป่า จำนวน 10 แห่ง คือ อุทยานแห่งชาติภูเรือ อุทยานแห่งชาติภูสวนทราย เขตรักษาพันธ์ุสัตว์ป่าภูหลวง เขตรักษาพันธ์ุสัตว์ป่าภูค้อ ภูกระแต อุทยานแห่งชาติภูกระดึง อุทยานแห่งชาติน้ำหนาว อุทยานแห่งชาติภูผาม่าน อุทยานแห่งชาติภูหินร่องกล้า อุทยานแห่งชาติทุ่งแสลงหลวง และอุทยานแห่งชาติเขาค้อ

ลุ่มน้ำสายสำคัญที่เกิดจากพื้นที่ภูมิทัศน์ทิวเขาเพชรบูรณ์ ประกอบด้วยลุ่มน้ำพุงไหลลงสู่ลุ่มน้ำป่าสัก ลุ่มน้ำเลยไหลลงสู่แม่น้ำโขง ลุ่มน้ำหมันไหลลงสู่ลุ่มน้ำเหืองไหลลงสู่แม่น้ำโขง ต้นน้ำพองไหลลงสู่แม่น้ำพอง จังหวัดขอนแก่น ต้นน้ำเซิญเป็นแม่น้ำสาขาของแม่น้ำชี และลุ่มน้ำเข็กไหลลงสู่แม่น้ำน่านทางฝั่งทิศตะวันตก

## อ้างอิง

หมวดหมู่:เทือกเขาในประเทศไทย
องค์การบริหารส่วนตำบลท่าแซะ

**องค์การบริหารส่วนตำบลท่าแซะ** เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ 2, 5, 10–11, 13–14, 17–18 รวมถึงพื้นที่บางส่วนของหมู่ 1, 3–4, 6–9, 12, 15–16 ของตำบลท่าแซะ (เฉพาะนอกเขตเทศบาลตำบลท่าแซะและเทศบาลตำบลเนินสันติ) ในอำเภอท่าแซะ จังหวัดชุมพร เดิมได้รับการจัดตั้งเป็นสภาตำบลท่าแซะในพ.ศ. 2516 ต่อมาได้รับการจัดตั้งเป็นองค์การบริหารส่วนตำบลท่าแซะเมื่อวันที่ 3 มีนาคม พ.ศ. 2538 ในเดือนธันวาคมปี พ.ศ. 2565 มีประชากรทั้งหมด 7,360 คน

เขตองค์การบริหารส่วนตำบลตั้งอยู่ห่างจากที่ว่าการอำเภอท่าแซะประมาณ 3.1 กิโลเมตร ศาลากลางจังหวัดชุมพรประมาณ 15.8 กิโลเมตร อยู่ห่างจากกรุงเทพมหานครประมาณ 446 กิโลเมตรตามทางรถยนต์ มีพื้นที่รับผิดชอบทั้งหมด 113.27 ตารางกิโลเมตร หรือคิดเป็นพื้นที่ประมาณ 70,793.75 ไร่

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลท่าแซะ

ท่าแซะ
หมวดหมู่:อำเภอท่าแซะ
เน็ตเวิร์คเท็น

**เน็ตเวิร์คเท็น** () เป็นช่องฟรีทีวีของออสเตรเลียที่เป็นเจ้าของโดยเท็นเน็ตเวิร์คโฮลดิ้งส์ซึ่งเป็นบริษัทในเครือของพาราเมาท์โกลบอล ก่อตั้งขึ้นเมื่อวันที่ 1 สิงหาคม พ.ศ. 2507

## รายการโทรทัศน์
### ข่าว
* เท็นนิวส์เฟิร์ส
* เดอะโปรเจกต์
* สตูดิโอเท็น

### ละคร
* เนเบอร์ส์

## อ้างอิง

## แหล่งข้อมูลอื่น
*  

หมวดหมู่:สถานีโทรทัศน์ในประเทศออสเตรเลีย
หมวดหมู่:ก่อตั้งในปี พ.ศ. 2507
เทศบาลตำบลปะทิว

**เทศบาลตำบลปะทิว** เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ 7 ตำบลบางสน รวมทั้งพื้นที่บางส่วนของหมู่ที่ 3 ของตำบลทะเลทรัพย์ ในอำเภอปะทิว จังหวัดชุมพร เดิมได้รับการจัดตั้งเป็นสุขาภิบาลปะทิววันที่ 20 กันยายน พ.ศ. 2499 และได้รับการจัดตั้งเป็นเทศบาลตำบลปะทิวเมื่อวันที่ 25 พฤษภาคม พ.ศ. 2542  ในปี พ.ศ. 2565 เทศบาลตำบลปะทิวมีประชากรทั้งหมด 1,308 คน

พื้นที่เทศบาลตำบลอยู่บริเวณศูนย์ราชการของอำเภอปะทิว ตั้งอยู่ห่างจากศาลากลางจังหวัดชุมพรประมาณ 28.4 กิโลเมตร อยู่ห่างจากกรุงเทพมหานครประมาณ 448 กิโลเมตรตามทางรถยนต์ และประมาณ 1 ชั่วโมง 5 นาทีผ่านทางท่าอากาศยานชุมพร มีพื้นที่รับผิดชอบทั้งหมด 1.86 ตารางกิโลเมตรหรือคิดเป็น 2,062.5 ไร่ ประกอบด้วยชุมชน 4 ชุมชน ได้แก่ ชุมชนวัดเขาเจดีย์–ตลาดใน ชุมชนสานฝัน ชุมชนประสพสุข และชุมชนพูนทรัพย์ โดยมีศูนย์กลางของชุมชนอยู่ที่สถานีรถไฟปะทิว ซึ่งเป็นสถานีรถไฟชั้น 1 ของทางรถไฟสายใต้ คอยให้บริการด้านการเดินทางกับประชาชนในพื้นที่ทั้งหมด 16 ขบวน/วัน

## อ้างอิง

## แหล่งข้อมูลอื่น

* เว็บไซต์เทศบาลตำบลปะทิว 

ปะทิว
ปะทิว
วิลเฮ็ล์ม กลีเซอ

**วิลเฮ็ล์ม กลีเซอ** (; 21 มิถุนายน 1915 – 12 มิถุนายน 1993) เป็นนักดาราศาสตร์ชาวเยอรมัน

## ชีวประวัติ
กลีเซอเกิดที่เมืองกอลท์แบร์กในเมืองซวอตอรือยาในไซลีเชียซึ่งปัจจุบันเป็นส่วนหนึ่งของโปแลนด์ ตั้งแต่ปี 1933 เขาเริ่มศึกษาด้านดาราศาสตร์ คณิตศาสตร์ และฟิสิกส์ที่มหาวิทยาลัยวรอตสวัฟ และต่อมาที่มหาวิทยาลัยเบอร์ลิน จนกระทั่งต้องเลิกกลางคันเพื่อไปรับราชการทหาร แวร์มัคท์เกณฑ์เขาไปเป็นทหารและส่งไปยังแนวรบด้านตะวันออกเมื่อวันที่ 23 มีนาคม 1942 เขาถูกกองกำลังโซเวียตจับเข้าคุกทางเหนือของปอซนัญเมื่อวันที่ 16 กุมภาพันธ์ 1945 และในที่สุดก็สามารถกลับบ้านได้ในวันที่ 11 กันยายน 1949 ในช่วงทศวรรษนั้นเขาไม่สามารถทำงานเป็นนักวิทยาศาสตร์ได้ แต่ความกระตือรือร้นด้านวิทยาศาสตร์ของเขาก็ไม่ได้ลดลง ขณะเป็นเชลยศึกเขาได้บรรยายเกี่ยวกับวิทยาศาสตร์และทำการสังเกตการเปลี่ยนแปลงความสว่างของดาวแปรแสงโดยไม่ต้องใช้เครื่องมือ

กลีเซอได้รับการว่าจ้างให้เป็นผู้ช่วยสังเกตการณ์ที่สถาบันการคำนวณทางดาราศาสตร์ซึ่งย้ายไปที่ไฮเดิลแบร์คในเดือนตุลาคม 1949 หลังจากเดินทางกลับประเทศได้ไม่นาน และได้กลายเป็นผู้สังเกตการณ์ในปี 1957 และได้เป็นหัวหน้าผู้สังเกตการณ์ในปี 1965 เขามีส่วนร่วมในการแก้ไขหนังสือประจำปีทางดาราศาสตร์จนกระทั่งถึงปี 1954 และได้มีส่วนร่วมในการแก้ไขสารบัญแฟ้มพื้นฐาน (FK4, FK5) ตั้งแต่ปี 1957 จนกระทั่งเกษียณอายุในปี 1980

เมื่อวันที่ 9 กรกฎาคม 1951 เขาได้รับข้อเสนอจากปีต ฟัน เดอ กัมป์ ให้รับหน้าที่จัดระเบียบดาวฤกษ์ในบริเวณใกล้เคียงกับระบบสุริยะ และเริ่มรวบรวมรายชื่อดาวฤกษ์ในบริเวณใกล้เคียง สิ่งนี้ต่อมามีชื่อเรียกว่าสารบัญแฟ้มดาวฤกษ์ใกล้เคียงของกลีเซอ ในปี 1957 มีการเผยแพร่สารบัญแฟ้มดาวฤกษ์ฉบับแรก โดยมีรายชื่อวัตถุมากกว่า 1,000 ชิ้นที่อยู่ในระยะห่างจากระบบสุริยะไม่เกิน 20 พาร์เซก และในปี 1969 ได้ขยายเป็นประมาณ 2,000 ชิ้นในระยะจนถึง 22 พาร์เซก

ดาวเคราะห์น้อย 1823 กลีเซอ ได้รับการตั้งชื่อตามเขา

## อ้างอิง

หมวดหมู่:บุคคลที่เสียชีวิตในปี พ.ศ. 2536
หมวดหมู่:บุคคลที่เกิดในปี พ.ศ. 2458
หมวดหมู่:นักดาราศาสตร์ชาวเยอรมัน
องค์การบริหารส่วนตำบลสะพลี

**องค์การบริหารส่วนตำบลสะพลี** เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ 2–3, 6–8, 10–11 รวมถึงพื้นที่บางส่วนของหมู่ 1, 4, 9 ของตำบลสะพลี (เฉพาะนอกเขตเทศบาลตำบลสะพลี) ในอำเภอปะทิว จังหวัดชุมพร เดิมได้รับการจัดตั้งเป็นสภาตำบลสะพลีในพ.ศ. 2516 ต่อมาได้รับการจัดตั้งเป็นองค์การบริหารส่วนตำบลสะพลีเมื่อวันที่ 30 มกราคม พ.ศ. 2539 ในเดือนธันวาคมปี พ.ศ. 2565 มีประชากรทั้งหมด 6,022 คน

เขตองค์การบริหารส่วนตำบลตั้งอยู่ห่างจากที่ว่าการอำเภอปะทิวประมาณ 17.4 กิโลเมตร ศาลากลางจังหวัดชุมพรประมาณ 14.6 กิโลเมตร ห่างจากกรุงเทพมหานครประมาณ 452 กิโลเมตรตามทางรถยนต์ และประมาณ 453 กิโลเมตรผ่านสถานีรถไฟสะพลี ซึ่งเป็นสถานีรถไฟชั้น 3 ของทางรถไฟสายใต้ คอยให้บริการด้านการเดินทางกับประชาชนในพื้นที่ทั้งหมด 4 ขบวน/วัน มีพื้นที่รับผิดชอบทั้งหมด 82.0 ตารางกิโลเมตร หรือคิดเป็นพื้นที่ประมาณ 51,250.0 ไร่ เป็นที่ตั้งของหาดทุ่งวัวแล่น เป็นชายหาดที่มีชื่อเสียงของชุมพร ได้มีการนำรูปปั้นวัวป่ามาตั้งไว้ริมชายหาด กลายเป็นสัญลักษณ์สำคัญของหาดนี้ หาดทุ่งวัวแล่นมีความยาวประมาณ 2 กิโลเมตร เม็ดทรายสีขาวนวลละเอียดน้ำทะเลสวยใสเหมาะแก่การเล่นน้ำ ส่วนทางตอนใต้ของหาดติดกับเชิงเขาเป็นหาดหินสามารถดำน้ำตื้นชมปะการังได้ มีถนนเลียบขนานไปกับชายหาด อีกฝั่งของถนนจะเป็นสวนมะพร้าวร่มรื่นสลับกับชุมชนตลอดแนวชาย หาดทุ่งวัวแล่นมีสิ่งอำนวยความสะดวกทั้งที่พัก ร้านอาหาร โรงเรียนสอนดำน้ำและร้านเช่าอุปกรณ์ดำน้ำให้บริการ

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลสะพลี 

สะพลี
หมวดหมู่:อำเภอปะทิว
การเลือกตั้งสหพันธรัฐในแคนาดา พ.ศ. 2562

**การเลือกตั้งสหพันธรัฐในแคนาดา พ.ศ. 2562** จัดขึ้นเมื่อวันที่ 21 ตุลาคม พ.ศ. 2562 การเลือกตั้งครั้งนี้เป็นการเลือกตั้งสหพันธรัฐครั้งที่ 43 เพื่อเลือกสมาชิกสภาสามัญชน จำนวนทั้งหมด 338 ที่นั่ง 
ผลการเลือกตั้งเป็นชัยชนะติดต่อกันครั้งที่ 2 ของพรรคเสรีนิยม แต่ไม่ได้รับเสียงข้างมากในสภา ซึ่งได้ที่นั่งมากที่สุด 157 ที่นั่ง ส่วนพรรคค้านหลักอย่างพรรคอนุรักษนิยมได้รับที่นั่ง 121 ที่นั่งและยังคงรักษาการเป็นพรรคฝ่ายค้านหลักอย่างเป็นทางการไว้ได้ อันดับที่สามเป็นพรรคบล็อกเกเบกัว (Bloc Québécois) (พรรคที่สนับสนุนการแยกเอกราชของรัฐเกแบ็ก) ไดัรับที่นั่งเพิ่มขึ้นเป็น 32 ที่นั่ง อันดับที่สี่เป็นพรรคประชาธิปไตยใหม่ ไดัรับที่นั่ง 24 ที่นั่ง และเป็นผลการเลือกตั้งที่แย่ที่สุดนับตั้งแต่การเลือกตั้ง พ.ศ. 2547 พรรคกรีน ได้รับที่นั่ง 3 ที่นั่งและเป็นผลเลือกตั้งที่ดีที่สุด หลังการเลือกตั้งนาย จัสติน ทรูโด นายกรัฐมนตรีและหัวหน้าพรรคเสรีนิยม ปฏิเสธร่วมมือพรรคการเมืองอื่นที่จะจัดตั้งรัฐบาลผสม และจัดตั้งรัฐบาลเสียงข้างน้อยพรรคเดียว ถือเป็นรัฐบาลที่คะแนนเสียงคิดเป็นร้อยละที่น้อยที่สุดในประวัติศาสตร์การเลือกตั้งแคนาดา

## อ้างอิง

## Note

หมวดหมู่:การเลือกตั้งในแคนาดา
หมวดหมู่:การเลือกตั้งใน พ.ศ. 2562
หมวดหมู่:จัสติน ทรูโด
เพรตตี เดดลี

**เพรตตี เดดลี** (Pretty Deadly) เป็นแท็กทีมมวยปล้ำอาชีพของอังกฤษ ประกอบด้วย Elton Prince (เกิด 21 พฤษภาคม ค.ศ. 1997) และ Kit Wilson (เกิด 4 สิงหาคม ค.ศ. 1994) พวกเขาได้เซ็นสัญญากับ WWE เป็นอดีตแชมป์แท็กทีม NXT และแชมป์แท็กทีม NXT UK

พวกเขามีสไตล์การปล้ำที่เน้น ความเร็ว, การประสานงานทีม และท่าเสี่ยงภัย ทำให้ได้รับความสนใจในวงการมวยปล้ำอังกฤษก่อนย้ายไป WWE

## เส้นทางอาชีพ
พวกเขาเริ่มปล้ำด้วยกันในวงการอินดี้อังกฤษในปี 2015

สไตล์ปล้ำเป็นการผสมผสานระหว่างเทคนิค, การใช้การ์ดสวยงาม และการเคลื่อนไหวรวดเร็ว

พวกเขาเข้าร่วม NXT UK ก่อนจะย้ายไป NXT USA เคยเป็นแชมป์ NXT UK Tag Team และ NXT Tag Team

มีการแข่งขันและปรากฏตัวบน SmackDown ในรูปแบบแท็กทีมหลัก

## จุดเด่น
การแต่งตัวและมุกการแสดงมีความ แฟชั่นและสไตล์อังกฤษ

เป็นทีมแท็กทีมที่ ประสานงานกันดี และมักใช้ท่าร่วมกันที่สร้างสตอรี่สนุก

## แชมป์และรางวัล
***[[International Pro Wrestling: United Kingdom]]**
** () – with (1) James Castle 
***[[WWE]]**
**NXT Tag Team Championship (2 times)
**NXT UK Tag Team Championship (1 time)

## อ้างอิง

## แหล่งข้อมูลอื่น
*Pretty Deadly profile at Cagematch.net

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
สารบัญแฟ้มพื้นฐาน

**สารบัญแฟ้มพื้นฐาน** () เป็นสารบัญแฟ้มดาวฤกษ์ที่มีความแม่นยำสูงในการบันทึกตำแหน่ง แม้ว่าจำนวนดาวฤกษ์ที่อธิบายไว้ในรายการนี้จะน้อย แต่ความแม่นยำของตำแหน่งนั้นสูงมาก ดังนั้นจึงสามารถกำหนดระบบพิกัดอ้างอิงได้จากความสัมพันธ์ของตำแหน่งดาวฤกษ์ จนถึงปัจจุบันได้รับการตีพิมพ์แล้วรวมทั้งหมด 6 เล่ม

ตัวย่อคือ FK จากชื่อภาษาเยอรมัน **F**undamental-**K**atalog ชื่อดาวฤกษ์ในสารบัญแฟ้มนี้จะถูกเรียกโดยขึ้นต้นด้วย FK แล้วตามด้วยหมายเลขของฉบับการแก้ไข แล้วตามด้วยหมายเลขลำดับในฉบับนั้น ตัวอบ่างเช่นดาวอัลฟาแกะคือ FK5 74

## การปรับปรุงแก้ไข
### FK
สารบัญแฟ้มดาวฤกษ์พื้นฐานเล่มแรกได้รับการตีพิมพ์ใน ปี 1907 ในหนังสือประจำปีทางดาราศาสตร์เบอร์ลินของประเทศเยอรมนี

### FK3
**FK3** (สารบัญแฟ้มปัจจัยพื้นฐานฉบับที่สาม) ตีพิมพ์ในปี 1937 ครอบคลุมดาวฤกษ์ 873 ดวง เป็นสารบัญแฟ้มของดาวฤกษ์ฉบับแรกที่มีตำแหน่งที่กำหนดไว้อย่างแม่นยำ แผนภูมิดาวนี้เป็นมาตรฐานจนกระทั่งถึงเมื่อมี FK4  ระบบในตอนนั้นได้ถูกใช้ต่อไปจนถึง FK6

### FK4
**FK4**  (สารบัญแฟ้มปัจจัยพื้นฐานฉบับที่สี่) ได้รับการวัดและเผยแพร่ใน ปี 1963 โดยมีรายการดาวฤกษ์ 1,535 ดวงตั้งแต่ ต้นยุคอ้างอิง 1,950.0 ถึง 1,975.0 วัดที่สถาบันการคำนวณทางดาราศาสตร์แห่งมหาวิทยาลัยไฮเดิลแบร์ค ประเทศเยอรมนี มีความแม่นยำมากกว่า FK3 มาก

**FK4S** (ส่วนเสริมของสารบัญแฟ้มปัจจัยพื้นฐานฉบับที่สี่) แก้ไขและเสริมดาวฤกษ์ 1,987 ดวง มากกว่าที่ระบุไว้ใน FK4

### FK5
**FK5** (สารบัญแฟ้มปัจจัยพื้นฐานฉบับที่ห้า) เป็นบันทึกการสังเกตล่าสุดใน ปี 1988 เพิ่มเติมจากดาวฤกษ์ของ FK4 มีการระบุตำแหน่งของดาวฤกษ์ 1,535 ดวง

ฉบับต่อขยายเพิ่มของ FK5 ในปี 1991 ได้เพิ่มดาวฤกษ์พื้นฐาน 3,117 ดวง

### FK6
**FK6** (สารบัญแฟ้มปัจจัยพื้นฐานฉบับที่หก) เพิ่มเติมจาก FK5 โดยเป็นบันทึกการสังเกตการณ์ล่าสุดใน ปี 2000 สัมพันธ์กับ ICRF ที่มีข้อมูลจากดาวเทียมฮิปปาร์โคส ความแม่นยำของตำแหน่งนั้นสูงที่สุดในสารบัญแฟ้มดาวฤกษ์ส่วนใหญ่ ประกอบด้วย 2 เล่ม ได้แก่ FK6(I) และ FK6(III) โดยมีดาวฤกษ์ 878 ดวงที่อธิบายไว้ใน FK6(I) และ 3,272 ดวงใน FK6(III) ทั้งคู่เพิ่มเติมจาก FK5 โดยใช้ข้อมูลจากสารบัญแฟ้มดาวฤกษ์ของยานฮิปปาร์โคส

## อ้างอิง

หมวดหมู่:สารบัญแฟ้มดาวฤกษ์
ฮาร์ทมูท ยาไรส์

**ฮาร์ทมูท ยาไรส์** (; เกิดปี 1946) เป็น นักดาราศาสตร์ชาวเยอรมัน เขาเป็นสมาชิกของสมาคมนักดาราศาสตร์เยอรมันและสถาบันการคำนวณทางดาราศาสตร์ของมหาวิทยาลัยไฮเดิลแบร์ค เชี่ยวชาญด้านการศึกษาดาวฤกษ์ใกล้ดวงอาทิตย์ ผลงานสำคัญที่เป็นที่รู้จักที่สุดของเขาคือทำส่วนเสริมของสารบัญแฟ้มดาวฤกษ์ใกล้เคียงของกลีเซอ ร่วมกับวิลเฮ็ล์ม กลีเซอ ซึ่งตีพิมพ์ในปี 1978 และ 1991 ดาวในสารบัญแฟ้มของกลีเซอมีชื่อเรียกอีกอย่างว่า GJ (, กลีเซอ–ยาไรส์) เนื่องจากการมีส่วนร่วมของยาไรส์

ดาวเคราะห์น้อยในแถบดาวเคราะห์น้อยหลัก 9861 ยาไรส์ ได้รับการตั้งชื่อเพื่อเป็นเกียรติแก่เขา

ตัวอักษรเฉพาะภาษาเยอรมันคือ  (*เอ็สเซ็ท*) ในนามสกุลของเขาบางครั้งก็สะกดด้วย  แทน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักดาราศาสตร์ชาวเยอรมัน
สารบัญแฟ้มดาวฤกษ์ใกล้เคียงของกลีเซอ

**สารบัญแฟ้มดาวฤกษ์ใกล้เคียงของกลีเซอ** () เป็นสารบัญแฟ้มดาวฤกษ์ซึ่งได้รับการอ้างอิงถึงบ่อยครั้ง โดยได้บันทึกรายการดาวฤกษ์ (รวมถึงดาวแคระขาวบางดวง) ซึ่งอยู่ภายในระยะ 25 พาร์เซก (81.54 ปีแสง) จากโลก

## ฉบับพิมพ์ครั้งแรกและภาคผนวก
ในปี 1957 วิลเฮ็ล์ม กลีเซอ นักดาราศาสตร์ชาวเยอรมัน ได้เผยแพร่รายการวัตถุท้องฟ้าชุดแรก โดยระบุสมบัติของดาวเกือบ 1,000 ดวงภายใน 20 พาร์เซกจากโลก เรียงลำดับตามไรต์แอสเซนชัน ดาวที่บันทึกไว้ได้รับการกำหนดรหัส GL ตามด้วยหมายเลขตั้งแต่ 1 ถึง 915

อย่างไรก็ตาม ปัจจุบันใช้คำนำหน้าเป็น Gl (l เป็นแอลตัวพิมพ์เล็ก) หรือ GJ โดย GJ ใช้กับ**สารบัญแฟ้มกลีเซอ–ยาไรส์** ที่ต่อเติมขึ้นภายหลัง (รายละเอียดอ่านที่หัวข้อถัดไป)

ในปี 1969 กลีเซอได้ตีพิมพ์สารบัญแฟ้มใหม่ซึ่งได้ขยายขอบเขตเป็น 22 พาร์เซกและมีการปรับปรุงมากมาย การใส่เพิ่มนี้ทำให้จำนวนดาวฤกษ์ทั้งหมดเป็น 1,529 เพื่อรักษาลำดับตามไรต์แอสเซนชันที่ถูกต้อง ดาวที่บันทึกไว้ใหม่จะได้รับการกำหนดหมายเลขด้วยเลขทศนิยมระหว่างเลขที่มีอยู่ เช่น Gl 4.1 และ Gl 4.2 ถูกเพิ่มเข้าไประหว่าง Gl 4 และ Gl 5

ในปี 1970 ริชาร์ด วูลีย์ และคณะ ได้เผยแพร่ส่วนต่อเติมซึ่งขยายช่วงไปจนถึง 25 พาร์เซก ดาวที่บันทึกใหม่จะใช้ชื่อนำหน้าเป็น Wo โดยกำหนดหมายเลขตั้งแต่ 9001 ถึง 9850 ตามลำดับไรต์แอสเซนชัน แต่มีบางส่วนที่ซ้ำซ้อนกับส่วนที่เพิ่มในปี 1969 เช่น Gl 4.1 = Wo 9001

## ฉบับแก้ไขโดยยาไรส์ (GJ)
กลีเซอได้จัดพิมพ์ฉบับที่สองเพิ่มเติมในปี 1979 ร่วมกับฮาร์ทมูท ยาไรส์ สารบัญแฟ้มนี้ปัจจุบันเรียกกันทั่วไปว่า **สารบัญแฟ้มกลีเซอ–ยาไรส์** (สารบัญแฟ้ม **GJ**) สารบัญแฟ้มนี้มี 2 ตาราง คือตารางแรกซึ่งเป็นส่วนหมายเลข 1000 ถึง 1294 ซึ่งได้รับการยืนยันแล้วว่าเป็นดาวฤกษ์ที่อยู่ในบริเวณใกล้เคียง และในตารางที่ 2 ซึ่งเป็นส่วนที่มีหมายเลขตั้งแต่ 2001 ถึง 2159 เป็นดาวฤกษ์ที่สงสัยกันว่าอยู่ในบริเวณใกล้เคียง

นับตั้งแต่มีการเผยแพร่สารบัญแฟ้มฉบับนี้ การตั้งชื่อระบบ GJ ก็ได้รับการนำมาใช้กับดาวทั้งหมดที่มีอยู่ในฉบับก่อนหน้าและที่ตามมาและส่วนเพิ่มเติม

ในปี 1991 กลีเซอร่วมกับยาไรส์ตีพิมพ์สารบัญแฟ้มดาวใกล้เคียงฉบับที่สาม (CNS3) ซึ่งมีข้อมูลเกี่ยวกับดาว 3,803 ดวง แม้ว่าสารบัญแฟ้มนี้จะเป็นแบบร่าง แต่ก็ยังใช้อยู่ในปัจจุบัน ดาวหลายดวงได้รับการกำหนดหมายเลข GJ แล้ว แต่มีดาว 1,388 ดวงที่ไม่มีหมายเลขและจำเป็นต้องตั้งชื่อ ดังนั้นพวกเขาจึงกำหนดหมายเลข 3001 ถึง 4388 ตามลำดับไรต์แอสเซนชัน สารบัญแฟ้มปัจจุบันมีตัวเลขเหล่านี้ด้วย ตัวอย่างของดาวที่มีหมายเลข GJ อย่างไม่เป็นทางการคือ GJ 3021 (HD 1237)

ในปี 1998 ยาไรส์ได้จัดทำส่วนเพิ่มเติมทางออนไลน์เท่านั้นและพร้อมให้บริการที่สถาบันการคำนวณทางดาราศาสตร์ของมหาวิทยาลัยไฮเดิลแบร์ค

ดาวฤกษ์บางดวง เช่น กลีเซอ 581 และกลีเซอ 710 เป็นที่รู้จักจากหมายเลขสารบัญแฟ้มดั้งเดิม ดวงดาวในสารบัญแฟ้มนี้มักเป็นเป้าหมายในการศึกษาเนื่องจากอยู่ใกล้โลก

ส่วนเพิ่มเติมล่าสุดเผยแพร่ในปี 2010 และมีการประสานข้อมูลจาก 2MASS เท่าที่จะทำได้

## อ้างอิง

หมวดหมู่:สารบัญแฟ้มดาวฤกษ์
กลีเซอ

**กลีเซอ** () อาจหมายถึง
* วิลเฮ็ล์ม กลีเซอ - นักดาราศาสตร์ชาวเยอรมัน
* สารบัญแฟ้มดาวฤกษ์ใกล้เคียงของกลีเซอ - สารบัญแฟ้มดาวฤกษ์ที่จัดทำโดยวิลเฮ็ล์ม กลีเซอ
* กลีเซอ XXXX - ชื่อดาวที่ตั้งในระบบการตั้งชื่อจากสารบัญแฟ้มของกลีเซอ
* 1823 กลีเซอ - ดาวเคราะห์น้อย
สารบัญแฟ้ม

**สารบัญแฟ้ม** หรือ **แค็ตตาล็อก** ( หรือ ) อาจหมายถึง
* การทำสารบัญแฟ้ม ()
* สารบัญแฟ้มห้องสมุด ()
* สารบัญแฟ้มทางดาราศาสตร์ ()
** สารบัญแฟ้มดาวฤกษ์ ()
* สารบัญแฟ้มฐานข้อมูล ()
* สารบัญแฟ้มแสตมป์ ()

## อ้างอิง
การเลือกปฏิบัติต่อบุคคลที่เป็นเอเซ็กชวล

**การเลือกปฏิบัติต่อบุคคลที่เป็นเอเซ็กชวล** หรือที่เรียกว่า **เอซโฟเบีย** () หรือ **เอโฟเบีย** () เมื่อบ่งชี้ถึงบุคคลที่เป็นเอสเปก (เอโรแมนติกและ/หรือเอเซ็กชวล) ครอบคลุมทัศนคติ พฤติกรรม และความรู้สึกเชิงลบต่อเอเซ็กชวลหรือบุคคลที่ระบุว่าเป็นส่วนหนึ่งของสเปกตรัมเอเซ็กชวล ความรู้สึกหรือการตีค่าเชิงลบที่มีต่อเอเซ็กชวลรวมไปถึงการลดทอนความเป็นมนุษย์ ความเชื่อที่ว่าเอเซ็กชวลเป็นความผิดปกติทางจิต ว่าบุคคลที่เป็นเอเซ็กชวลไม่สามารถมีความรู้สึกรักได้ และการปฏิเสธที่จะยอมรับว่าเอเซ็กชวลเป็นรสนิยมทางเพศที่แท้จริง เอเซ็กชวลบางครั้งอาจสับสนกับการอยู่เป็นโสด การงดเว้นการมีเพศสัมพันธ์ การต่อต้านเพศวิถี หรือภาวะด้อยความต้องการทางเพศ

มีความพยายามที่จะต่อต้านการเลือกปฏิบัติที่ต่อเอเซ็กชวลผ่านกฎหมายหรือการศึกษา (เช่นผ่านการประชุมเชิงปฏิบัติการเกี่ยวกับเอเซ็กชวล)

## อ้างอิง

หมวดหมู่:เอเซ็กชวล
ฟิกโตเซ็กชวล

**ฟิกโตเซ็กชวลลิตี** () หรือ **ฟิกโตเซ็กชวล** () และ **ฟิกโตโรแมนติก** () เป็นการดึงดูดทางเพศและการดึงดูดทางโรแมนติกที่มีต่อตัวละครบันเทิงคดีในสื่อ ซึ่งแตกต่างจากบุคคลที่มีชีวิตในโลกความเป็นจริง

เอเซ็กชวล (asexual) ใช้คำว่า "ฟิกโตเซ็กชวล" ในฐานะคำกำกับอัตลักษณ์ทางเพศสำหรับบุคคลที่มีประสบการณ์การดึงดูดกับตัวละครในบันเทิงคคี และไม่มีประสบการณ์การดึงดูดกับบุคคลในโลกความเป็นจริง คำภาษาญี่ปุ่นว่า *[[นิจิกง]]* (二次コン; '2D complex') ใช้อธิบายการดึงดูดกับตัวละครสองมิติในอนิเมะและมังงะ

ฟิกโตเซ็กชวลอาจต้องประสบกับการเลือกปฏิบัติหรือการกีดกัน ดังนั้นจึงมีบางคนที่ก่อตั้งขบวนการทางสังคมเพื่อต่อสู้กับความเชื่อตามบรรทัดฐานที่พวกเขาเรียกว่า "เพศวิถีมุ่งเน้นมนุษย์" (human-oriented sexualism) และ "สถานะเพศมนุษยนิยม" (humanogenderism) เมื่อ พ.ศ.  2562 มีการก่อตั้งกลุ่มแก้ต่างเพื่อฟิกโตเซ็กชวลกลุ่มแรกในประเทศไต้หวัน

## ดูเพิ่ม
* แอโกเซ็กชวล - ตัดขาดเป้าหมายของความรู้สึกทางเพศจากอัตตา
* เดมิเซ็กชวล - มีเฉพาะประสบการณ์การดึงดูดทางเพศแบบทุติยภูมิ

## อ้างอิง

หมวดหมู่:เพศวิถีกับสังคม
หมวดหมู่:เอเซ็กชวล
สะพานที่ใช้เป็นถนน

**สะพานที่ใช้เป็นถนน** () หรือ **สะพานถนน** เป็นสะพานที่สร้างขึ้นเพื่อเป็นส่วนหนึ่งของถนน เพื่อรองรับการเดินทางของยานพาหนะ โดยเฉพาะรถยนต์และจักรยานยนต์ โดยไม่ใช่ทางรางและคนเดินเท้าข้ามสะพาน (โดยปกติจะอยู่เหนือสิ่งกีดขวางทางน้ำ) ในบางเมืองสะพานถนนยังถือว่าเป็นสะพานที่นอกจากจะมีพื้นผิวถนนแล้วยังมีรางรถรางอีกด้วย

ความกว้างของสะพานและองค์ประกอบด้านความปลอดภัย (เช่น ราวกันตก) ขึ้นอยู่กับการใช้ถนน (ทางผ่านเพื่อการเกษตร, ถนนสายรอง, ถนนสายหลัก, ทางคู่ และทางหลวง), ประเภทของการก่อสร้างสะพานและช่วงของสะพานเมื่อเทียบกับภูมิประเทศ, สภาพและลักษณะทางธรณีวิทยาของพื้นที่ (ตลิ่ง ทางเลี่ยง เหนือหุบเขา ฯลฯ) ตลอดจนค่าใช้จ่ายและผลกระทบต่อภูมิทัศน์

## สะพานทางหลวง
สะพานทางหลวงอาจมีหนึ่งหรือสองยกพื้นอิสระเพื่อให้การจราจรไหลไปในแต่ละทิศทาง วัสดุที่ใช้กันอย่างแพร่หลายในการผลิตคือ คอนกรีตเสริมเหล็กและคอนกรีตอัดแรง สะพานเหล็กและเหล็กประกอบมักต้องใช้ตอม่อขนาดใหญ่ ทางหลวงบางช่วงก่อนปี ค.ศ. 1945 มีสะพานโค้งที่มีกำแพงล้อมรอบด้วย

## อ้างอิง
ตำบลปากทรง

**ปากทรง** เป็น 1 ใน 4 ตำบลของอำเภอพะโต๊ะ จังหวัดชุมพร เป็นที่ตั้งของน้ำตกเหวโหลม เป็นน้ำตกที่มีน้ำไหล จากหน้าผาสูง 80 เมตร ด้วยสภาพที่เป็นป่าที่อุดมสมบูรณ์ด้วยป่าดงดิบชื้น จึงทำให้มีต้นไม้ใหญ่แปลกตาหลายชนิด จึงเหมาะแก่การเดินศึกษาธรรมชาติและดูนกนานาชนิด ท่องเที่ยวตลอดทั้งปี 

## ที่ตั้งและอาณาเขต
ตำบลปากทรง มีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลหงาว ตำบลหาดส้มแป้น (อำเภอเมืองระนอง จังหวัดระนอง)
* **ทิศตะวันออก** ติดต่อกับตำบลพะโต๊ะ และตำบลคลองพา ตำบลประสงค์ (อำเภอท่าชนะ จังหวัดสุราษฎร์ธานี)
* **ทิศใต้** ติดต่อกับตำบลบ้านนา ตำบลกะเปอร์ (อำเภอกะเปอร์ จังหวัดระนอง)
* **ทิศตะวันตก** ติดต่อกับตำบลราชกรูด (อำเภอเมืองระนอง จังหวัดระนอง)

## ประวัติ
"ปากทรง" เหตุที่ชาวบ้านเรียกชื่อนี้ สันนิษฐานว่าเจ้าเมืองระนองและเจ้าเมืองหลังสวนเป็นญาติกัน การเดินทางไปเยี่ยมเยียนกันในสมัยก่อนนั้น ไม่มีถนนจึงต้องทรงช้างไปเมืองหลังสวน เมื่อมาถึงปากแม่น้ำก็ต้องลงเรือต่อไปอีก ชาวบ้านเห็นเจ้าเมืองทรงช้างมาลงเรือที่ปากแม่น้ำ จึงเรียกบริเวณนี้ว่า "ปากทรง" และได้ยกเป็นตำบลมาจนถึงทุกวันนี้ 

## การแบ่งเขตการปกครอง

### การปกครองส่วนภูมิภาค
ตำบลปากทรงแบ่งพื้นที่การปกครองออกเป็น 9 หมู่บ้าน ได้แก่

### การปกครองส่วนท้องถิ่น
ท้องที่ตำบลปากทรง มีองค์กรปกครองส่วนท้องถิ่นเพียงแห่งเดียว คือ **องค์การบริหารส่วนตำบลปากทรง** ครอบคลุมพื้นที่ตำบลปากทรงทั้งหมด ซึ่งเป็นสภาตำบลปากทรงที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลปากทรงในวันที่ 25 ธันวาคม พ.ศ. 2539 จนถึงปัจจุบัน

## ประชากร
พื้นที่ตำบลปากทรงประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 5,370 คน แบ่งเป็นชาย 2,733 คน หญิง 2,637 คน (เดือนธันวาคม 2565) เป็นตำบลที่มีจำนวนประชากรเป็นลำดับ 3 ในอำเภอพะโต๊ะ

:
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

ปากทรง
ปากทรง
หมวดหมู่:อำเภอพะโต๊ะ
คิง เดอะ แลนด์

***คิง เดอะ แลนด์*** (; ) เป็นละครโทรทัศน์ของเกาหลีใต้ นำแสดงโดยอี จุน-โฮ และอิม ยุน-อา ออกอากาศทางช่องเจทีบีซี ตั้งแต่วันที่ 17 มิถุนายน ถึง 6 สิงหาคม 2023 ออกอากาศทุกวันเสาร์และวันอาทิตย์ เวลา 22:30 น. (เวลามาตรฐานเกาหลี) นอกจากนี้ยังมีการสตรีมบน TVING ในเกาหลีใต้และบนเน็ตฟลิกซ์ในบางภูมิภาค

## เรื่องย่อ
*คิง เดอะ แลนด์* บอกเล่าเรื่องราวของ กู ว็อน (อี จุน-โฮ) ซึ่งเป็นทายาทของบริษัทเดอะคิงกรุป กลุ่มโรงแรมหรูที่เข้าสู่สงครามแย่งชิงมรดก และช็อน ซา-รัง (อิม ยุน-อา) พนักงานโรงแรมที่มีรอยยิ้มบนใบหน้าของเธอเสมอจนกระทั่งเธอได้พบกับกู ว็อน

## นักแสดง
### นักแสดงนำ
* อี จุน-โฮ รับบทเป็น กู ว็อน
:ทายาทและผู้จัดการทั่วไปของโรงแรมคิง
* อิม ยุน-อา รับบทเป็น ช็อน ซา-รัง
:พนักงานโรงแรมและสไมล์ควีนแห่งโรงแรมคิง

### นักแสดงสมทบ
#### ผู้คนรอบตัวกู ว็อน
* ซน พย็อง-โฮ รับบทเป็น กู อิล-ฮุน
: พ่อของกู ว็อน ซึ่งเป็นประธานของบริษัทคิงกรุป
* นัม กี-แอ รับบทเป็น ฮัน มี-โซ
: แม่ของกู ว็อน
* คิม ซ็อน-ย็อง รับบทเป็น กู ฮวา-รัน
: พี่สาวคนโตของกู ว็อน และเป็นลูกสาวคนโตของคิงกรุป
* อัน เซ-ฮา รับบทเป็น โน ซัง-ซิก
: เพื่อนและเลขาของกู ว็อน

#### ผู้คนรอบตัวช็อน ซา-รัง
* โก ว็อน-ฮี รับบทเป็น โอ พย็อง-ฮวา
: เพื่อนสนิทของซา-รัง ซึ่งเป็นพนักงานต้อนรับบนเครื่องบินของคิงแอร์
* คิม กา-อึน รับบทเป็น คัง ดา-อึล
: เพื่อนของซา-รัง และแม่ที่ทำงานเป็น "พนักงานขาย" ของอลันกา ร้านค้าปลอดภาษีในเครือคิงกรุป
* คิม ย็อง-อก รับบทเป็น ชา ซุน-ฮี
: คุณย่าของซา-รัง

#### พนักงานที่คิงกรุป
* คิม แจ-ว็อน รับบทเป็น อี โร-อุน
* กง เย-จี รับบทเป็น คิม ซู-มี
* คิม ช็อง-มิน รับบทเป็น ช็อน มิน-ซอ
* ชเว จี-ฮย็อน รับบทเป็น ฮา-นา
* คิม แช-ย็อน รับบทเป็น ดู-รี
* อี โฮ-ซ็อก รับบทเป็น เซ-โฮ
* อี จี-ฮเย รับบทเป็น โด รา-ฮี

#### อื่น ๆ
* ชเว แท-ฮวาน รับบทเป็น ซอ ช็อง-แจ
* อี เย-จู รับบทเป็น ซอ โช-รง
* โจ ว็อน-โจ รับบทเป็น อาจารย์ยุน
* คิม ดง-ฮา รับบทเป็น ยุน จี-ฮู

### เพิ่มเติม
* อัน อู-ย็อน รับบทเป็น กง ยู-นัม

### นักแสดงรับเชิญ
* คิม ซ็อง-อึน รับบทเป็น แอร์โฮสเตสอาวุโสของคิงแอร์ (ตอนที่ 1)
* อี เฮ-ซ็อง รับบทเป็น ผู้ให้สัมภาษณ์สำหรับพนักงานโรงแรมใหม่ (ตอนที่ 1)
* คัง กี-ดุง รับบทเป็น ชเว แท-มัน (ตอนที่ 1)
* จิน ซ็อน-กยู รับบทเป็น ตำรวจ (ตอนที่ 4)
* อนุปัม ตรีปาฐิ รับบทเป็น เจ้าชายซาเมียร์ (ตอนที่ 7–8)

## เพลงประกอบละคร
### Part 1

### Part 2

### Part 3

### Part 4

### Part 5

### Part 6

### Part 7

### Part 8

### Part 9

## การรับชม

## อ้างอิง

## แหล่งข้อมูลอื่น
*  
* 
* 
* 
* 
* 

หมวดหมู่:ละครโทรทัศน์ช่องเจทีบีซี‎
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในกรุงเทพมหานคร
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์ที่ถ่ายทำในกรุงเทพมหานคร
บูเลอวาร์ด

[thumb|ถนนบูเลอวาร์ดสายหนึ่งใน[ฟลอเรนซ์ ประเทศอิตาลี]]

**บูเลอวาร์ด** () คือถนนกว้างที่มีหลายช่องจราจรและมีต้นไม้ประดับอยู่บริเวณด้านข้างหรือเกาะกลางตลอดทาง มักเป็นเส้นทางสายหลักหรือสายใหญ่ของเมืองที่มีการสัญจรหนาแน่น

คำว่า *boulevard* มาจากภาษาฝรั่งเศสซึ่งเดิมหมายถึงพื้นผิวเรียบของเชิงเทิน และต่อมาหมายถึงทางเดินที่ถูกสร้างขึ้นแทนที่ป้อมปราการที่รื้อถอนไปแล้ว โดยเป็นคำยืมจากภาษาดัตช์คำว่า ** ซึ่งหมายถึง มุขป้อม

## อ้างอิง

หมวดหมู่:ประเภทถนน
คนระห่ำภารกิจเดือด 2

***คนระห่ำภารกิจเดือด 2*** () เป็นภาพยนตร์แอคชั่นระทึกขวัญสัญชาติอเมริกันที่ออกฉายใน ค.ศ. 2023 กำกับโดยแซม ฮาร์เกรฟและเขียนบทโดยโจ รุสโซ อิงจากนิยายภาพเรื่อง *ซิวแดด* โดยแอนเด พาร์คส์, โจ รุสโซ, แอนโทนี รุสโซ, เฟร์นันโด เลออน กอนซาเลซ และเอริค สกิลแมน เป็นภาคต่อของคนระห่ำภารกิจเดือด ใน ค.ศ. 2020 และคริส เฮมส์เวิร์ธ, กอลชิฟเทห์ ฟาราฮานี และอดัม เบสซา กลับมารับบทบาทของพวกเขาอีกครั้ง โดยมีโอลกา คูรีเลนโก, แดเนียล เบิร์นฮาร์ด, ตินาติน ดาลากิชวิลี และไอดริส เอลบา ร่วมแสดง

คนระห่ำภารกิจเดือด 2 ออกฉายทางเน็ตฟลิกซ์ ในวันศุกร์ที่ 16 มิถุนายน ค.ศ. 2023 ได้รับคำวิจารณ์ในเชิงบวก โดยได้รับคำชมด้านการแสดง (โดยเฉพาะเฮมส์เวิร์ธ) การถ่ายทำ การตัดต่อ และฉากแอ็คชั่น

## เนื้อเรื่อง
หลังจากแทบเอาชีวิตไม่รอดในภารกิจครั้งก่อนของเขาที่อินเดีย ไทเลอร์ เรค (คริส เฮมส์เวิร์ธ) พักฟื้นจากอาการบาดเจ็บสาหัสและทำกายภาพบำบัด ทำให้เขาตัดสินใจวางมือจากงานรับจ้างเพื่อไปใช้ชีวิตในกระท่อมที่ออสเตรียกับสุนัขและไก่ของเขา ซึ่งต่อมา เขาได้รับการติดต่อจากชายแปลกหน้า (ไอดริส เอลบา) ซึ่งขอให้ช่วยเคเทวาน น้องสาวของ มีอา (โอลกา คูรีเลนโก) อดีตภรรยาของไทเลอร์ และลูก 2 คนของเธอคือ แซนโดร และนีนา ซึ่งปัจจุบันถูกคุมขังร่วมกับ ดาวิด ราดิอานี สามีของเธอซึ่งเป็นหัวหน้าแก๊งอันธพาลนากาซีที่เรือนจำทกาชิรีในจอร์เจีย ไทเลอร์เรียกตัว 2 พี่น้องคือ นิกและยาซ ให้กลับมาร่วมงานกับเขาและพวกเขาก็แทรกซึมเข้าไปในคุก พวกเขาพยายามพา Ketevan และลูก ๆ ของเธอออกไปโดยไม่ให้ ดาวิด รู้ตัว แต่ไทเลอร์บังเอิญเหยียบตุ๊กตาที่มีเสียงของนีนาทำให้ ดาวิด ตื่นขึ้นและส่งสัญญาณแจ้งเตือนไปยังนักโทษคนอื่น ๆ ที่ภักดีต่อเขา พวกเขาเผชิญหน้ากับไทเลอร์และทีมของเขาและเริ่มจลาจลบังคับให้พวกเขาต้องต่อสู้เพื่อหาทางออก ระหว่างการจลาจล ดาวิดโจมตีไทเลอร์และเคเทวาน โดยไทเลอร์ต่อสู้และฆ่าดาวิด

## อ้างอิง

หมวดหมู่:ภาพยนตร์ที่ออกฉายในปี พ.ศ. 2566
โรงละครดอลบี

thumb|ด้านหน้าโรงละครดอลบี

**โรงละครดอลบี** () เดิมชื่อ **โรงละครโกดัก** () เป็นโรงละครที่ตั้งอยู่บริเวณฮอลลีวูดบูเลอวาร์ด ในฮอลลีวูด รัฐแคลิฟอร์เนีย ซึ่งเปิดบริการเมื่อวันที่ 9 พฤศจิกายน ค.ศ. 2001 โดยรองรับคนได้สูงสุด 3,332 ที่นั่ง และมีเวทีขนาดใหญ่ที่สุดเป็นอันดับหนึ่งในสหรัฐ

โรงละครแห่งนี้ถูกสร้างขึ้นเพื่อใช้เป็นสถานที่จัดงานประกาศผลรางวัลออสการ์โดยเฉพาะ แต่ในความเป็นจริงก็ยังใช้เป็นสถานที่จัดคอนเสิร์ตและงานประเภทอื่น ๆ ด้วย

## ประวัติ

เดิมโรงละครแห่งนี้ได้รับการสนับสนุนจากอีสต์แมนโกดัก โดยบริษัทได้ตกลงเซ็นสัญญาจ่ายเงินจำนวน 75 ล้านดอลลาร์เป็นระยะเวลา 20 ปี เพื่อสิทธิในการใช้ชื่อบริษัทเป็นชื่อโรงละคร แต่ต่อมาในช่วงต้นปี ค.ศ. 2012 บริษัทได้ยื่นขอพิทักษ์ทรัพย์จากภาวะล้มละลาย เป็นผลให้สิทธิในการใช้ชื่อดังกล่าวต้องถูกเพิกถอนไป ต่อมาจึงได้มีการเปลี่ยนชื่อเป็น ฮอลลีวูดแอนด์ไฮแลนด์เซนเตอร์ (Hollywood and Highland Center) เป็นการชั่วคราว

และหลังจากนั้นไม่นาน ดอลบีได้เข้ามาเซ็นสัญญาเป็นระยะเวลา 20 ปี เพื่อสิทธิในการใช้ชื่อโรงละคร จึงถูกเปลี่ยนชื่อเป็นโรงละครดอลบี (Dolby Theatre) แบบในปัจจุบันเมื่อวันที่ 1 พฤษภาคม ค.ศ. 2012 จากนั้นทางดอลบีก็ได้ทำการปรับปรุงระบบเสียงของโรงละครใหม่โดยใช้เทคโนโลยีดอลบี แอทมอส และยังได้วางแผนทำการปรับปรุงเทคโนโลยีต่าง ๆ ที่ใช้ในโรงละครเพิ่ม

## อ้างอิง

หมวดหมู่:โรงละครในสหรัฐ
หมวดหมู่:รางวัลออสการ์
หมวดหมู่:สิ่งก่อสร้างในรัฐแคลิฟอร์เนีย
เดซิมัล

**เดซิมัล** () อาจหมายถึง

* เลขฐานสิบ
* ทศนิยม
* จุดทศนิยม
ตารางรสนิยมทางเพศไคลน์

**ตารางรสนิยมทางเพศไคลน์** (Klein Sexual Orientation Grid;  KSOG) พัฒนาโดยฟริตซ์ ไคลน์ ด้วยความพยายามที่จะวัดรสนิยมทางเพศโดยขยายขอบเขตเพิ่มเติมจากมาตราคินซีย์ก่อนหน้านี้ ฟริตซ์ ไคลน์ก่อตั้งสถาบันไบเซ็กชวลแห่งอเมริกาในปี พ.ศ. 2541 โดยทำงานเพื่อสนับสนุนการวิจัยเรื่องเพศที่รวมถึงไบเซ็กชวล ให้ความรู้แก่ประชาชนทั่วไปเกี่ยวกับเรื่องเพศวิถี และส่งเสริมชุมชนไบเซ็กชวล

ไคลน์กล่าวถึงตารางรสนิยมทางเพศไคลน์เป็นครั้งแรกในหนังสือ *เดอะไบเซ็กชวลออพชัน (The Bisexual Option)* ของตนในปี พ.ศ. 2521 เพื่อตอบสนองต่อคำวิจารณ์ของมาตราคินซีย์ซึ่งวัดรสนิยมทางเพศได้เพียง 2 มิติ ไคลน์ได้พัฒนาตารางหลายมิติสำหรับอธิบายรสนิยมทางเพศ ตารางไคลน์ต่างจากมาตราคินซีย์ตรงที่ตรวจสอบรสนิยมทางเพศในอดีต ปัจจุบัน และคาดการณ์รสนิยมทางเพศในอนาคต โดยคำนึงถึงปัจจัย 7 ประการในแต่ละหัวข้อ รวมเป็นค่าทั้งหมด 21 ค่า ตารางรสนิยมทางเพศไคลน์ใช้ค่า 1–7 แทนที่จะใช้ค่า 0–6 อย่างมาตราคินซีย์ เพื่ออธิบายความต่อเนื่องจากการดึงดูดเฉพาะเพศตรงข้ามไปจนจนถึงการดึงดูดเฉพาะเพศเดียวกัน

## อ้างอิง

## อ่านเพิ่มเติม
* Klein, Fritz, MD. ''The Bisexual Option'', Second Edition . Binghamton, NY: The Haworth Press, 1993. . .
* Klein Sexual Orientation Grid—Online version of original Klein Sexual Orientation Grid.

หมวดหมู่:เพศวิทยา
หมวดหมู่:กลุ่มบุคคลที่มีความหลากหลายทางเพศกับสังคม
หมวดหมู่:เพศวิถีของมนุษย์
หมวดหมู่:ผลิตภัณฑ์ที่ออกในปี พ.ศ. 2521
อุบายสับตัว

"**อุบายสับตัว**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในสหราชอาณาจักรในเดือนมีนาคม ค.ศ. 1893 และในนิตยสาร*[[ฮาเพอส์วีกลี]]*ในสหรัฐอเมริกาในเดือนเดียวกัน เป็นเรื่องสั้นลำดับที่ 4 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]*ในฉบับที่ตีพิมพ์ในอังกฤษ และเป็นลำดับที่ 3 จากทั้งหมด 11 เรื่องใน *เรื่องสั้นเชอร์ล็อก โฮมส์ ชุด จดหมายเหตุ* ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว")

## ประวัติการตีพิมพ์
"อุบายสับตัว" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนมีนาคม ค.ศ. 1893 และในสหรัฐอเมริกาในนิตยสาร*[[ฮาเพอส์วีกลี]]* เมื่อวันที่ 11 มีนาคม ค.ศ. 1893 และยังตีพิมพ์ใน*นิตยสารสแตรนด์*ฉบับสหรัฐเมื่อเดือนเมษายน ค.ศ. 1893 ใน*นิตยสารสแตรนด์*มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ตและ 1 ภาพวาดโดย W. H. Hyde ตีพิมพ์ในนิตยสาร*ฮาเพอส์วีกลี* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]* ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*

หมวดหมู่:เรื่องสั้นเชอร์ล็อก โฮมส์
ทศนิยม

**ทศนิยม** () คือรูปแบบการแสดงจำนวนจริงโดยใช้สัญกรณ์ตำแหน่ง

## ภาพรวม
ทศนิยมเป็นวิธีหนึ่งในการแสดงจำนวนที่มากกว่า 0 และน้อยกว่า 1 โดยไม่ใช้เศษส่วน หลักของจำนวนที่ได้จากการหาร 1 ด้วยเลขฐานหลัก N ไป P ครั้ง จะแสดงเป็นทศนิยมตำแหน่งที่ P

ตัวอย่างเช่น ทศนิยมเทียบเท่ากับ 1 ส่วน 100 ของ 1425 เขียนโดยใช้ทศนิยมและ จุดทศนิยม (มหัพภาค หรือ จุลภาค) เป็น

หรือ

ในไทย จุดทศนิยมมักใช้เป็นมหัพภาค ส่วนที่อยู่ทางด้านซ้ายของจุดทศนิยมเรียกว่า**ส่วนจำนวนเต็ม** และหน่วยและหลักสิบจะเขียนจากทางด้านขวา ส่วนที่อยู่ทางขวาของจุดทศนิยมเรียกว่า **ส่วนทศนิยม** และตัวเลขที่เล็กกว่า 1 จะเขียนตามลำดับจากซ้ายไปหลักที่หนึ่งส่วนสิบและหลักที่หนึ่งส่วนร้อย ในกรณีของตัวเลขข้างต้น หลักสิบคือ 1 หลักหน่วยคือ 4 หลักที่หนึ่งส่วนสิบคือ 2 และหลักที่หนึ่งส่วนร้อยคือ 5 เมื่อแสดงตัวเลขที่น้อยลงไปอีก อาจเพิ่มตัวเลขหลังจากนี้ไปในทำนองเดียวกัน เช่น ตำแหน่งที่หนึ่งในพัน หรือ ตำแหน่งที่หนึ่งหมื่น

## การเว้นวรรคส่วนทศนิยม

ตามระบบหน่วยสากล (เอสไอ) เพื่ออำนวยความสะดวกในการอ่านเมื่อจำนวนหลักมีมาก จะมีการใส่ช่องว่างเว้นวรรค ในสาขาวิทยาศาสตร์และวิศวกรรมศาสตร์ รวมทั้งฟิสิกส์ จะมีการใช้สัญกรณ์ตามข้อกำหนดของระบบหน่วยสากล (SI)

* 76 483 522 ไม่ใช่ 76,483,522
* 43 279.168 29 ไม่ใช่ 43,279.168 29
* 8012 หรือ 8 012 ไม่ใช่ 8,012
* 0.491 722 3 ไม่ใช่ 0.4917223 มาก
* 0.5947 หรือ 0.5947 ไม่ใช่ 0.59 47.
* 8012.5947 หรือ 8 012.594 7 ไม่ใช่ 8 012.5947 หรือ 8012.594 7

อย่างไรก็ตาม ในบางสาขา เช่น พิมพ์เขียว งบการเงิน และสคริปต์ที่คอมพิวเตอร์อ่านได้ วิธีนี้ไม่ได้ใช้เสมอไป

ด้านล่างนี้คือตัวอย่างจาก NIST SP811 (https://www.nist.gov/pml/special-publication-811)

## อ้างอิง

หมวดหมู่:คณิตศาสตร์มูลฐาน
หมวดหมู่:ระบบเลข
ยุทธการที่เกาะรามรี

**ยุทธการที่เกาะรามรี** (; ; ) อุบัติขึ้นตั้งแต่วันที่ 14 มกราคม ถึง 22 กุมภาพันธ์ ค.ศ. 1945 ในสงครามโลกครั้งที่สอง ซึ่งเป็นส่วนหนึ่งของแนวรบด้านใต้ในการทัพพม่าโดยเหล่าสิบห้าอินเดีย

เกาะรามรี เป็นส่วนหนึ่งของอาระกัน (ปัจจุบันคือรัฐยะไข่) มีพื้นที่ 520 ตร.ไมล์ (1,350 ตร.กม.) และแยกออกจากแผ่นดินใหญ่ด้วยช่องแคบที่มีความกว้างเฉลี่ยประมาณ 490 ฟุต (150 ม.) เกาะนี้อยู่ห่างจากอัคยับ (ปัจจุบันคือซิตตเว) ไปทางใต้ 110 กม. ซึ่งระหว่างการบุกครองพม่าเมื่อต้น ค.ศ. 1942 เกาะแห่งนี้ถูกยึดครองโดยกองทัพบกจักรวรรดิญี่ปุ่น กระทั่งในเดือนมกราคม ค.ศ. 1945 กองกำลังของเหล่าสิบห้าอินเดียได้ยกพลขึ้นบกที่เกาะรามรีและเกาะเกาะชีดูบาที่อยู่ใกล้เคียง เพื่อสร้างสนามบินสำหรับส่งเสบียงให้แก่การทัพบนแผ่นดินใหญ่

ยุทธการดังกล่าวเป็นที่ทราบกันดีว่าทหารญี่ปุ่นหลายร้อยนายถูกจระเข้คร่าชีวิตในที่ลุ่มน้ำขังป่าชายเลนของเกาะรามรี ซึ่งบันทึกสถิติโลกกินเนสส์บางฉบับระบุว่าเป็นจำนวนผู้เสียชีวิตสูงสุดจากสัตว์จู่โจมในการรบ ส่วนนักสัตววิทยาและนักประวัติศาสตร์การทหารสมัยใหม่ได้แย้งกลับคำกล่าวอ้างเหล่านี้

## เชิงอรรถ

## อ้างอิง

**หนังสือ**
* 
* 
* 
* 
* 
* 
* 
* 
* 

**วารสาร**
* 

## แหล่งข้อมูลอื่น

* Bruce Stanley Wright, 17 September 1912 – 19 April 1975

หมวดหมู่:การทัพพม่า
หมวดหมู่:ประเทศพม่าในปี พ.ศ. 2488
หมวดหมู่:ยุทธการและปฏิบัติการทางทหารในสงครามโลกครั้งที่สองเกี่ยวข้องกับอินเดีย
หมวดหมู่:ยุทธนาวีในสงครามโลกครั้งที่สองเกี่ยวข้องกับสหราชอาณาจักร
หมวดหมู่:ยุทธการในสงครามโลกครั้งที่สองเกี่ยวข้องกับสหราชอาณาจักร
หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:ความสัมพันธ์ทางการทหารญี่ปุ่น–สหราชอาณาจักร
หมวดหมู่:เหตุการณ์ในเดือนมกราคม พ.ศ. 2488
หมวดหมู่:เหตุการณ์ในเดือนกุมภาพันธ์ พ.ศ. 2488
ประเทศอุรุกวัยในโอลิมปิกฤดูร้อน 2024

**ประเทศอุรุกวัย** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการในโอลิมปิกฤดูร้อน 1920 นักกีฬาอุรุกวัยได้ปรากฏตัวในกีฬาโอลิมปิกฤดูร้อนทุกครั้ง ยกเว้น โอลิมปิกฤดูร้อน 1980 ในมอสโก เนื่องจากอุรุกวัยสนับสนุนการคว่ำบาตรที่นำโดยสหรัฐ

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## รักบี้ 7 คน

ผลการแข่งขันดังนี้

## อ้างอิง

อุรุกวัย
2024
ฟุตบอลชายรอบคัดเลือกโอลิมปิกโซนโอเชียเนีย 2023

**ฟุตบอลชายรอบคัดเลือกโอลิมปิก โซนโอเชียเนีย 2023** () จะเป็นครั้งที่ 10 ของการแข่งขันฟุตบอลเพื่อคัดเลือกตัวแทน OFC ในโอลิมปิกฤดูร้อน จะจัดขึ้นที่ โอ๊คแลนด์, นิวซีแลนด์ ตั้งแต่วันที่ 27 สิงหาคมถึง 9 กันยายน โดยผู้ชนะจะได้สิทธิ์เข้าร่วมแข่งขันโอลิมปิกฤดูร้อน 2024

นิวซีแลนด์ เป็นทีมแชมป์เก่า

## ทีม
8 ทีมจาก 11 ทีมชาติในเครือฟีฟ่าจาก OFC เข้าร่วมการแข่งขัน

;ไม่ได้เข้าร่วม
*
*
*
หมายเหตุ: นิวแคลิโดเนียและตาฮิติไม่ได้เป็นสมาชิกของคณะกรรมการโอลิมปิกสากล ดังนั้นจึงไม่มีสิทธิ์เข้าร่วมการแข่งขันฟุตบอลโอลิมปิก

## สนามแข่งขัน
กลุ่ม A จะเล่นทุกนัดที่ Mount Smart Stadium ซึ่งรู้จักกันในเชิงพาณิชย์ว่า "Go Smart Stadium" ในขณะที่กลุ่ม B จะเล่นทุกนัดที่ The Trusts Arena เมาท์ สมาร์ท สเตเดี้ยมจะเป็นเจ้าภาพการแข่งขันรอบรองชนะเลิศทั้งสองนัด ขณะที่รอบชิงชนะเลิศจะแข่งขันกันที่ นอร์ท ฮาร์เบอร์ สเตเดียม

## อ้างอิง

ฟุตบอล
หมวดหมู่:กีฬาฟุตบอลในโอลิมปิกฤดูร้อน
หมวดหมู่:ฟุตบอลในปี พ.ศ. 2566
2024
การ์รารา

**คาร์รารา** () เป็นเมืองและโกมูเนในแคว้นตอสคานา ทางตอนกลางของอิตาลี ในจังหวัดมาสซาและการ์รารา และมีชื่อเสียงในเรื่องหินอ่อนสีขาวหรือสีน้ำเงินเทาที่ขุดพบที่นั่น ตั้งอยู่ริมฝั่งแม่น้ำการ์รีโอเนห่างจากเมืองฟลอเรนซ์ไปทางตะวันตกเฉียงเหนือประมาณ 

## ประวัติศาสตร์
มีการตั้งถิ่นฐานที่เป็นที่รู้จักในพื้นที่ตั้งแต่ศตวรรษที่ 9 ก่อนคริสตกาล เมื่อ Apuan Ligures อาศัยอยู่ในภูมิภาคนี้ เมืองปัจจุบันมีต้นกำเนิดจากการสร้างเพื่อเป็นบ้านพักคนงานในเหมืองหินอ่อนที่สร้างขึ้นโดยชาวโรมันหลังจากการพิชิตลีกูเรียในต้นศตวรรษที่ 2 ก่อนคริสตกาล

## อ้างอิง

หมวดหมู่:เมืองในแคว้นตอสคานา
ฟุตบอลชิงถ้วยพระราชทานคิงส์คัพ ครั้งที่ 49

**การแข่งขัน[[ฟุตบอลชิงถ้วยพระราชทานคิงส์คัพ]] ครั้งที่ 49** จัดขึ้นระหว่างวันที่ 7–10 กันยายน พ.ศ. 2566 โดยมีทีมเข้าร่วมการแข่งขันทั้งหมด 4 ทีม คือ ไทย (เจ้าภาพ), อินเดีย, เลบานอน และ อิรัก

## ทีมที่เข้าร่วม

* 1 อันดับโลกฟีฟ่า ณ วันที่ 6 เมษายน พ.ศ. 2566

## สถานที่แข่งขัน

## การแข่งขัน
เวลาทั้งหมดเป็นเวลาท้องถิ่น, เวลาอินโดจีน (UTC+7)

### กฎกติกาการแข่งขัน
* 90 นาที
* การดวลลูกโทษ ถ้าเสมอใน 90 นาทีโดยไม่มีต่อเวลาพิเศษ
* เปลี่ยนตัวผู้เล่นได้สูงสุด 5 คน

### สายการแข่งขัน

### รอบรองชนะเลิศ

----

### นัดชิงอันดับที่ 3

### นัดชิงชนะเลิศ

## อ้างอิง

## แหล่งข้อมูลอื่น
*สมาคมฟุตบอลแห่งประเทศไทย  – เว็บไซต์อย่างเป็นทางการ

ค
49
หมวดหมู่:การแข่งขันกีฬาในจังหวัดเชียงใหม่
คิงส์คัพ
แชเบสแทร์

**แชเบสแทร์** () เป็นนครในอำเภอกลาง เทศมณฑลแชเบสแทร์ จังหวัดอาเซอร์ไบจานตะวันออก ประเทศอิหร่าน และทำหน้าที่เป็นเมืองหลักของเทศมนฑล

จากสำมะโน พ.ศ. 2549 นครนี้มีประชากร 13,857 คนใน 3,989 ครัวเรือน จากนั้นในสำมะโน พ.ศ. 2554 ประชากรในนครนี้เพิ่มขึ้นเป็น 15,663 คนใน 4,824 ครัวเรือน และสำมะโนล่าสุดใน พ.ศ. 2559 นครนี้มีประชากร 22,181 คนใน 7,004 ครัวเรือน

## อ้างอิง
การเคลื่อนไหวของกลุ่มบุคคลที่มีความหลากหลายทางเพศ

**การเคลื่อนไหวของกลุ่มบุคคลที่มีความหลากหลายทางเพศ** (**แอลจีบีที**)  เป็นขบวนการเคลื่อนไหวทางสังคมเพื่อสนับสนุนกลุ่มแอลจีบีที แม้ว่าจะไม่มีองค์กรหลักหรือองค์กรกลางซึ่งเป็นตัวแทนของกลุ่มแอลจีบีทีในเรื่องของประโยชน์ที่พึงได้รับของขบวนการ แต่องค์กรด้านสิทธิกลุ่มแอลจีบีทีจำนวนมากคงรณรงค์อยู่ทั่วโลก องค์กรแรกที่ส่งเสริมสิทธิของกลุ่มแอลจีบีที คือ คณะกรรมการวิทยาศาสตร์และมนุษยธรรม (Scientific-Humanitarian Committee) ซึ่งก่อตั้งขึ้นในปี พ.ศ. 2440 ในกรุงเบอร์ลิน

เป้าหมายที่กล่าวไว้โดยทั่วไปในบรรดากลุ่มเคลื่อนไหวนี้ ประกอบด้วยอย่างสิทธิเท่าเทียมทางเพศของกลุ่มแอลจีบีที ซึ่งมักเน้นที่ปัญหาเฉพาะ อาทิ การยุติความเชื่อว่าพฤติกรรมรักร่วมเพศเป็นอาชญากรรม หรือการบังคับใช้กฎหมายว่าด้วยสมรสเท่าเทียม บางแหล่งจำพวกมุ่งประเด็นการสร้างชุมชมของกลุ่มแอลจีบีทีหรือทำงานร่วมกันเพื่อปราศจากสังคมอคติจากกลุ่มคนอคติทางเพศอย่างไบโฟเบีย, โฮโมโฟเบีย, และทรานโฟเบีย ในปัจจุบัน การเคลื่อนไหวของกลุ่มแอลจีบีทีประกอบไปด้วยกิจกรรมทางการเมืองและกิจกรรมทางวัฒนธรรมหลากหลาย อย่างการวิ่งเต้น, การเดินขบวนเรียกร้องทางถนน, กลุ่มสังคม, สื่อ, ศิลปะ, และการวิจัย

การเคลื่อนไหวของกลุ่มแอลจีบีทีมักถูกต่อต้านโดยบุคคลและองค์กร ไม่ว่าจะเป็นเป็นอคติส่วนตัว, การเมือง, หรือความเชื่อทางศาสนาต่อกลุ่มคนหลากหลายทางเพศ ฝ่ายตรงข้ามมองว่าการสมรสเพศเดียวกันไม่นับว่าเป็นการสมรส หากกฎหมายอนุญาตให้มีการสมรสเพศเดียวกันเป็นการเปิดประตูสู่การเกิดคู่ครองหลายคน ซึ่งเป็นเรื่องผิดธรรมชาติ และส่งเสริมพฤติกรรมเสียต่อสุขภาพ  นักอนุรักษนิยมทางสังคมมองว่าความสัมพันธ์ทางเพศที่มาจากเพศเดียวกันที่ไม่ใช่เพศตรงข้ามเป็นการทำลายความสัมพันธ์แบบดั้งเดิม และเด็กควรได้รับการดูแลจากทั้งคู่โดยบิดาและมารดา เนื่องด้วยสังคมในหลายประเทศ (โดยรวมแถบยุโรปตะวันตก, อเมริกาเหนือ, ออสเตรเลีย, นิวซีแลนด์, ญี่ปุ่น และไต้หวัน) ยอมรับรักร่วมเพศเพิ่มมากขึ้น จึงเกิดขบวนการต่อต้านรักร่วมเพศอย่างมาก ในช่วงทศวรรษ 1990 กลุ่มที่เป็นที่รู้จักอย่างมากโดยมีเป้าหมาย คือ กลุ่มเคลื่อนไหวอดีตชายรักชาย

## อ้างอิง

## หนังสืออ่านเพิ่มเติม

*Robert Aldrich, (ed.) *Gay Life and Culture: A World History*. London: Thames & Hudson, 2006. 
*
*Neil Miller. *Out of the Past: Gay and Lesbian history from 1869 to the present*. New York: Alyson Books; 2006.  

หมวดหมู่:สัญลักษณ์ของกลุ่มบุคคลที่มีความหลากหลายทางเพศ
หมวดหมู่:วัฒนธรรมของกลุ่มบุคคลที่มีความหลากหลายทางเพศ
เลขาธิการพรรค

ในทางการเมือง **เลขาธิการพรรค** () เป็นตำแหน่งเลขาธิการของพรรคการเมือง สำหรับเจ้าหน้าที่ระดับสูงภายในพรรคการเมือง ที่มีหน้าที่รับผิดชอบในองค์กรและงานการเมืองประจำวัน โดยในพรรคส่วนใหญ่ เลขาธิการพรรคจะเป็นผู้นำอันดับที่ 2 รองจากหัวหน้าพรรค (หรือประธานพรรค) แต่ในบางพรรค โดยเฉพาะพรรคคอมมิวนิสต์ เลขาธิการจะเป็นหัวหน้าพรรค

หมวดหมู่:โครงสร้างพรรคการเมือง
อีจ (จังหวัดฟอร์ส)

**อีจ** () เป็นนครในอำเภอกลาง เทศมณฑลเอสแทฮ์บอน จังหวัดฟอร์ส ประเทศอิหร่าน จากสำมะโน พ.ศ. 2549 นครนี้มีประชากร 6,233 คนใน 1,497 ครัวเรือน

## อ้างอิง
ปิออตร์ บากราตีออน

**ปิออตร์ อีวาโนวิช บากราตีออน** (, Pyotr Ivanovich Bagration) บ้างเรียก **เจ้าชายบากราตีออน** เป็นนายพลของจักรวรรดิรัสเซียและเป็นเจ้าชายชาวจอร์เจียโดยกำเนิด เขาเป็นหนึ่งในแม่ทัพคนสำคัญในช่วงสงครามนโปเลียน

ปิออตร์ บากราตีออน เป็นสมาชิกราชวงศ์บากราตีออนซึ่งปกครองจอร์เจีย เขาเป็นโอรสของเจ้าชายอีวาน พันเอกในกองทัพจักรวรรดิรัสเซีย ปิออตร์เข้ารับราชการทหารรัสเซียในปี 1782 และมีส่วนร่วมในสงครามรัสเซีย–เซอร์แคสเซียเป็นเวลาสองปี จากนั้นเขาในยศพันโทมีส่วนร่วมในสงครามกับจักรวรรดิออตโตมันในปี 1788 และมีส่วนร่วมในการปราบการลุกฮือของชาวโปแลนด์ในปี 1794 และเข้ายึดกรุงวอร์ซอร์

พลตรีบากราตีออนมีส่วนร่วมในการทัพอิตาลีและการทัพสวิสเพื่อต่อต้านฝรั่งเศสในปี 1799 โดยปฏิบัติหน้าที่ภายใต้จอมพลอะเลคซันดร์ ซูโวรอฟ ภายหลังการทัพครั้งนี้ เขาได้รับสถาปนาขึ้นเป็นเจ้าชายของจักรวรรดิรัสเซีย ต่อมารัสเซียก็เข้าร่วมทำสงครามต่อต้านนโปเลียนในปี 1805 บากราตีออนประสบความสำเร็จในการป้องกันแนวรบในยุทธการที่เชินกราเบินในเดือนพฤศจิกายน 1805 ซึ่งเปิดโอกาสให้ทหารรัสเซียร่นถอยไปสนธิกำลังกับทัพหลักของจอมพลมีฮาอิล คูตูซอฟ แต่เดือนถัดมา กองทัพผสมออสเตรีย−รัสเซียพ่ายแพ้อย่างหนักในยุทธการที่เอาสเทอร์ลิทซ์ ในศึกนี้ พลโทบรากราทิออนทำหน้าที่ป้องกันปีกขวาและต้องรับมือกับกำลังทหารฝรั่งเศสภายใต้จอมพลฌ็อง ลาน

ต่อมา พลโทบากราตีออนเป็นผู้บัญชาการทหารรัสเซียในสงครามฟินแลนด์ (1808–1809) เพื่อต่อต้านสวีเดน และได้ออกศึกอีกครั้งในสงครามต่อต้านพวกออตโตมันที่แม่น้ำดานูบ ในช่วงต้น เขาทำหน้าที่ป้องกันได้อย่างดี และได้รับเลื่อนยศเป็นเป็นพลเอกทหารราบ  แต่แล้วทัพของเขาไม่ได้รับกำลังบำรุงอย่างเพียงพอและขาดแคลนที่พักอาศัยในฤดูหนาว เขาเกรงว่าตนเองอาจจะเสียกำลังทหารถึงครึ่งหนึ่ง จึงขัดพระบัญชาโดยการเคลื่อนกำลังข้ามไปตั้งที่ฝั่งซ้ายแม่น้ำ ซาร์อเล็กซานเดอร์ทรงพิโรธและปลดเขาในเดือนมีนาคม 1810

ในช่วงการรุกรานรัสเซียโดยฝรั่งเศสในปี 1812 บากราตีออนถูกเรียกตัวกลับเข้ารับราชการที่ตำแหน่งผู้บัญชาการกองทัพที่ 2 อันเป็นหนึ่งในสองกำลังหลักของกองทัพรัสเซีย โดยได้ทำหน้าที่ระวังหลัง แต่กองทัพรัสเซียพ่ายแพ้และเสียหายหนักในสโมเลนสค์เมื่อเดือนสิงหาคม 1812 บากราตีออนจึงทูลเสนอจักรพรรดิอะเลคซันดร์ที่ 1 ให้ใช้กลยุทธ์ผลาญภพในการต่อต้านการรุกของฝรั่งเศส ซึ่งก็ได้รับการอนุมัติ ซึ่งในหนึ่งสัปดาห์ต่อมา บากราตีออนได้รับบาดเจ็บหนักในยุทธการที่โบโรดีโน และเสียชีวิตในครึ่งเดือนถัดมา

นโปเลียนเคยกล่าวถึงบากราตีออนไว้ว่า "รัสเซียไม่มีแม่ทัพที่ดี เว้นแต่เพียงบากราตีออน"
## อ้างอิง

หมวดหมู่:บุคคลในสงครามนโปเลียนชาวรัสเซีย
ตำบลอีจ

**อีจ** () เป็นตำบลในอำเภอกลาง เทศมณฑลเอสแทฮ์บอน จังหวัดฟอร์ส ประเทศอิหร่าน แบ่งออกเป็น 20 หมู่บ้าน จากสำมะโน พ.ศ. 2549 ตำบลนี้มีประชากร 4,248 คนใน 930 ครัวเรือน

## อ้างอิง
มอนชี

**รามอน โรดริเกซ แบร์เดโฆ** (; เกิด 20 กันยายน ค.ศ. 1968) หรือที่รู้จักกันทั่วไปในชื่อ **มอนชี** เป็นอดีตนักฟุตบอลชาวสเปนที่เล่นในตำแหน่งผู้รักษาประตูให้กับสโมสรฟุตบอลเซบิยา ปัจจุบันเป็นประธานฝ่ายปฏิบัติการฟุตบอลที่แอสตันวิลลา

## ระดับสโมสร
เขาเกิดในซาน เฟร์นานโด, จังหวัดกาดิซ, แคว้นอันดาลูซีอา, มอนชีเข้าสู่ระบบเยาวชนของสโมสรฟุตบอลเซบิยา เขาลงแข่งขันนัดแรกกับทีมสำรองในฤดูกาล 1988–89 ในเซกุนดาดิบิซิออน เบ

ในฤดูร้อน ค.ศ. 1990 มอนชีเลื่อนชั้นสู่ทีมชุดใหญ่ในลาลิกา เขาเปิดตัวในนามทีมชุดใหญ่เมื่อวันที่ 13 มกราคม ค.ศ. 1991 โดยเสมอกับเรอัลโซซิเอดัด 1–1

มอนชีใช้เวลาส่วนใหญ่ในอาชีพของเขาเป็นผู้รักษาประตูสำรองให้กับฆวน คาร์ลอส อุนซูเอ โดยลงเล่นอย่างสม่ำเสมอมากขึ้นตั้งแต่ ค.ศ. 1995 เป็นต้นมา เขาเล่นได้ดีที่สุดในอาชีพ 26 นัดในฤดูกาล 1996–97 ซึ่งเป็นฤดูกาลที่เซบิยาจบลงด้วยการตกชั้น

มอนชีแขวนถุงมือใน ค.ศ. 1999 ด้วยวัยเพียง 30 ปี หลังจากลงเล่น 20 นัด – รวมถึงรอบเพลย์ออฟ – เพื่อพาทีมเลื่อนชั้น

## ผู้อำนวยการกีฬา
ใน ค.ศ. 2000 หลังจากที่เขาแขวนถุงมือหลังจากพาเซบิยาเลื่อนชั้นกลับสู่ลาลิกา มอนชีก็ได้รับการแต่งตั้งเป็นผู้อำนวยการฟุตบอลของพวกเขา เขาได้รับวัตถุประสงค์ 2 ประการจากคณะกรรมการสโมสร: พัฒนาระบบเยาวชนของสโมสรและดำเนินนโยบายแมวมองทั้งในและนอกสเปน

มอนชีช่วยค้นพบ Diego Capel, อัลเบร์โต โมเรโน, เฆซุส นาบัส, Antonio Puerta, เซร์ฆิโอ ราโมส และโฆเซ อันโตนิโอ เรเยส

## อ้างอิง

หมวดหมู่:ผู้รักษาประตูฟุตบอล
หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลเซบิยา